Juliana Agirrezabala Pagola

Juliana Arrizabalaga Pagola (Amezketa, Gipuzkoa, 1854ko abuztuaren 17a - Bilbo, Bizkaia, 1912) maistra izan zen.

 Bizitza 
Juliana de Agirrezabala Pagola 1854ko abuztuaren 17an jaio zen, Amezketan; bere aita Juan Francisco Agirrezabala Garagarza izan zen, eta bere ama Josefa Joaquina Pagola Mendizabal. Hamar seme-alabetan bigarrena izan zen. Nerabea zela Bilbora joan zen bizitzera, familia osoarekin. 
Lan ibilbidea
Bizkaiko Irakasle Eskolan erreferente izan zen Juliana Agirrezabala. Ahanzturan eror ez zadin, Irakasleen Unibertsitate Eskolan, gero Bilboko Hezkuntza Fakultate izenarekin ezagutzen dena, bertako areto nagusiari haren izena jarri zioten 2011n Leioako campusean.  

Gurutze Ezkurdia irakasleak, EHUren Campus aldizkarian aipatzen zuenez: 2025eko abenduaren 18an, ondare immateriala osatzen duten hiru maistren biografiak berreskuratu dira: Juliana de Agirrezabala, Martina Casiano Mayor eta Adelina Mendez de la Torre. Bizkaiko ondare kolektiboaren parte diren heinean, balorean jarri nahi izan dira ikasleriaren eta jendearen ezagutzarako.Amaia Zabala Argia aldizkariko kazetariak esan zuenez: Bilbon eskolaurreko plaza bat lortu zuen, oposizio bidez –bere bizitzan lau oposiziotara aurkeztu eta lauetan Bikain atera zuen–, eta gutxira Bilboko Irakasle Eskolan hasi zen. 1908an ikastetxeko zuzendari izendatu zuten eta postu horretan hil zen, 1912an. Agirrezabalak bizitza osoa eskaini zion Maistren Goi Mailako eskolari.

 Aintzatespenak 

 2015ean Bizkaiko Foru Aldundiak Gizonen eta Emakumeen arteko Berdintasuna bultzatzeko ekimenen artean, "Foru Liburutegiko Areto Nagusian egin zen Bizkaiko Auzo Ikastolei buruzko erakusketaren harira, (...) eskura jarri zuen mende hasierako maistra bizkaitarren biografiak biltzen zituzten 9 orri-markatzaile, Bizkaiko maistrak: etorkizunari bidea zabaltzen lelopean; horien artean aukitzen zen "Juliana de Agirrezabala Pagola"-ren markatzailea (1854-1912). 

 Erreferentziak 

 Kanpo estekak 

Kategoria:Maistrak
Kategoria:Irakasleak
Kategoria:Euskal Herriko irakasleak